**ΔΕΛΤΙΟ ΤΥΠΟΥ**

**«Η ΠΑΝΑΓΙΑ ΤΩΝ ΠΑΡΙΣΙΩΝ»** & «ΨΕΜΑ ΣΤΟ ΨΕΜΑ» | Πολιτιστικό Κέντρο «Αλέξανδρος» (Εθνικής Αμύνης 1)

Το Κέντρο Πολιτισμού της Περιφέρειας Κεντρικής Μακεδονίας διοργανώνει δύο θεατρικές παραστάσεις σε σκηνοθεσία της Λίας Παπαθανασίου, από την θεατρική ομάδα «Θέατρο Δυτικά» (Νεανικό τμήμα), την παιδική θεατρική παράσταση «Η Παναγία των Παρισίων» και την θεατρική παράσταση «Ψέμα στο Ψέμα» του Άντονι Νίλσον.

**Κυριακή 30 Σεπτεμβρίου 2018 |ΕΙΣΟΔΟΣ ΕΛΕΥΘΕΡΗ**

Η Παναγία των Παρισίων |**12:00**

Ψέμα στο Ψέμα |**20:00**

Αντί εισιτηρίου θα συλλέγονται: τρόφιμα μακράς διαρκείας, χαρτικά – απορρυπαντικά – είδη προσωπικής υγιεινής , υπέρ της «ΑΡΩΓΗΣ ΘΕΣΣΑΛΟΝΙΚΗΣ»

****

**Λίγα λόγια για το έργο «Η Παναγία των Παρισίων»:**

Η γνωστή ιστορία του Κουασιμόδου, της Εσμεράλντας και των τσιγγάνων του Παρισιού. Ο νεαρός Κουασιμόδος μεγαλώνει μόνος του στο καμπαναριό της Παναγίας των Παρισίων, κρύβοντας την ασχήμια του από τον κόσμο που δε συγχωρεί τους αδύναμους. Όλα όμως θα αλλάξουν στο πανηγύρι των τρελών, όταν ο Κουασιμόδος θα δει τον κόσμο για πρώτη φορά από κοντά. Και κάπου εκεί η Εσμεράλντα κινδυνεύει. και ο Κουασιμόδος είναι εκεί. Και θα τη βοηθήσει με κάθε κόστος, ακόμη και με την ίδια του τη ζωή.  Μια ιστορία για την φιλία, την αγάπη και την πίστη στην ελευθερία. Μια μουσικοθεατρική παράσταση για όλη την οικογένεια.

**Συντελεστές:**

Σκηνοθεσία: Λία Παπαθανασίου  
Φώτα/ήχος: Σάκης Δημητριάδης  
Κοστούμια: Παραχώρηση από το κδαπ Μόρφωση Καστοριάς και από προσωπικές συλλογές Μακιγιάζ: Αναστασία Κεμενετζή

**Λίγα λόγια για το έργο «Ψέμα στο Ψέμα» :**   
Παραμονή Χριστουγέννων και δύο αστυνομικοί πρέπει να πουν στην γλυκιά οικογένεια του κυρίου Κόννερ ότι η κόρη τους είχε ένα...ατύχημα! Μόνο αυτό έχουν να κάνουν και μετά...θα είναι αραχτοί να απολαύσουν τη γαλοπούλα τους. Όλα όμως αλλάζουν με την εμφάνιση της τρομακτικής γειτόνισσας που έρχεται να τους μπερδέψει πάρα πολύ. Ο κύριος Κόννερ δεν αντέχει να μάθει την αλήθεια και άρα τί θα κάνουν; Γιατί η κυρία Κόννερ νομίζει ότι είναι σε πλοίο; Ο Παπάς τι δουλειά έχει μες στην ντουλάπα; Ο σκύλος από πού πετάχτηκε; Είναι τελικά αστυνομικοί ή στριπτιζέρ;

Μια θεότρελη κωμωδία γεμάτη άφθονο γέλιο!

**Συντελεστές:**

Σκηνοθεσία: Λία Παπαθανασίου  
Φώτα/ήχος: Σάκης Δημητριάδης  
Κοστούμια: Αναστασία Κεμενετζή  
  
Πρωταγωνιστούν με σειρά εμφάνισης:

Γιώτα Τουπεκτσή, Χριστίνα Πόρναλη, Κωστής Νένδος, Γωγώ Κοτζαερίδου, Χριστίνα Μίχα  
Τριάδα Γελπασίδου, Άννα Μαρία Τζιώτζιου

**ΠΑΡΑΓΩΓΗ:**

Θεατρική ομάδα «Θέατρο Δυτικά» (Νεανικό τμήμα).

**ΔΙΟΡΓΑΝΩΣΗ:**

Κέντρο Πολιτισμού Περιφέρειας Κεντρικής Μακεδονίας

ΧΟΡΗΓΟΙ:

   

ΧΟΡΗΓΟΙ ΕΠΙΚΟΙΝΩΝΙΑΣ:

|  |  |
| --- | --- |
| sima 9C:\Documents and Settings\User-Pc\Επιφάνεια εργασίας\ΛΟΓΟΤΥΠΑ\ERADIO - EDAILY\ERadio_Logo_LightBackgrounds.png |  |